-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ประวัติความเป็นมาและพัฒนาการที่สำคัญ

  บริษัท สามารถเทลคอม จำกัด (มหาชน) (“บริษัท” หรือ “SAMTEL”) ก่อตั้งขึ้นเมื่อวันที่ 18
  กรกฎาคม 2529 ด้วยทุนจดทะเบียนเริ่มแรก 5 ล้านบาท
  โดยมีวัตถุประสงค์ในการดำเนินธุรกิจการให้บริการระบบสื่อสารผ่านดาวเทียม
  โดยโครงการระยะแรกที่ได้เริ่มต้นคืองานประมูลงานติดตั้งระบบสื่อสารผ่านดาวเทียมที่สนามบิน 4
  แห่ง คือ กรุงเทพ หาดใหญ่ อุบลราชธานี และเชียงใหม่ ต่อมา ปี 2538
  ได้จดทะเบียนแปรสภาพเป็นบริษัทมหาชนเมื่อวันที่ 16 พฤศจิกายน 2538
  และเพิ่มทุนจดทะเบียนจาก 400 ล้านบาท เป็น 520 ล้านบาท เพื่อนำหุ้นสามัญที่เพิ่มขึ้นจำนวน
  120 ล้านบาท เสนอขายหุ้นกับประชาชนทั่วไปและบริษัทได้จดทะเบียนทุนชำระแล้วเป็น 520
  ล้านบาทเมื่อวันที่ 19 กรกฎาคม 2539

  ในปี 2548 บริษัทได้ดำเนินการเพิ่มทุนจดทะเบียนจาก 520 ล้านบาท เป็น 600 ล้านบาท
  โดยการออกหุ้นสามัญจำนวน 80 ล้านหุ้น มูลค่าที่ตราไว้หุ้นละ 1.00 บาท รวม 80 ล้านบาท
  และเสนอขายให้ บริษัท สามารถคอร์ปอเรชั่น จำกัด (มหาชน) ในราคาหุ้นละ 5 บาท
  และได้รับชำระค่าหุ้นเรียบร้อยแล้วเมื่อ วันที่ 30 พฤศจิกายน 2548
  และได้นำเงินเพิ่มทุนดังกล่าวไปซื้อหุ้นบริษัท สามารถคอมเทค จำกัด จำนวน 1,999,953 หุ้น
  คิดเป็นร้อยละ 99.99 ของหุ้นที่ออกแล้วทั้งหมดของบริษัท สามารถคอมเทค จำกัด
  ซึ่งจะเป็นการขยายฐานลูกค้าและสนับสนุนธุรกิจเดิมที่มีอยู่
  โดยส่งผลให้มีการเพิ่มแหล่งรายได้และผลกำไรของกลุ่มบริษัทในระยะยาว

  ในปี 2549 บริษัทได้ดำเนินการเพิ่มทุนจดทะเบียนจาก 600 ล้านบาทเป็น 720 ล้านบาท
  โดยการออกหุ้นสามัญเพิ่มทุนจำนวน 120 ล้านหุ้น มูลค่าที่ตราไว้หุ้นละ 1 บาท เป็นเงินจำนวน
  120 ล้านบาท และเสนอขายให้บุคคลในวงจำกัด (ผู้ลงทุนโดยเฉพาะเจาะจง) และ/หรือ
  ผู้ลงทุนประเภทสถาบันเพื่อใช้ลงทุนในการซื้อกิจการบริษัท พอร์ทัลเน็ท จำกัด
  แต่เนื่องจากการซื้อกิจการบริษัท พอร์ทัลเน็ท จำกัด ยังไม่เรียบร้อย
  และบริษัทชะลอการเข้าซื้อเพื่อรอความชัดเจนและปรับเปลี่ยนเงื่อนไขในการเข้าซื้อกิจการให้เหมาะสม
  ทำให้ยังไม่มีความจำเป็นต้องใช้เงินเพิ่มทุนในทันที
  บริษัทยังมีนโยบายที่จะหานักลงทุนสถาบันเพิ่มเติมและรอจังหวะที่เหมาะสมในการเสนอขายหุ้นเพิ่มทุนต่อไป

  ในปี 2550 บริษัทได้ดำเนินการจัดตั้งบริษัทย่อยใหม่จำนวน 2 บริษัทดังนี้

  1. บริษัท สมาร์ทเทอร์แวร์ จำกัด ทุนจดทะเบียน 10 ล้านบาท
  เพื่อประกอบธุรกิจเกี่ยวกับกิจการด้านการผลิตสินค้าสำเร็จรูปด้านซอฟต์แวร์และบริการเป็นที่ปรึกษาให้บริการรับจ้างพัฒนาซอฟต์แวร์

  2. บริษัท สามารถเทเลคอมมิวนิเคชั่น (แคมโบเดีย) จำกัด
  จดทะเบียนจัดตั้งบริษัทในประเทศกัมพูชา ทุนจดทะเบียน 200,000 USD (จดทะเบียนครั้งแรก
  30,000 USD ชำระเต็ม 100% และส่วนที่เหลืออีก 170,000 USD
  จะเพิ่มทุนเมื่อบริษัทมีความจำเป็นต้องใช้ทุนหมุนเวียน) เพื่อประกอบธุรกิจให้บริการอินเทอร์เน็ต
  (VoIP)
  และการรับจ้างให้บริการทางด้านเทคโนโลยีสารสนเทศและสื่อสารโทรคมนาคมในลักษณะ
  Outsourcing Services
  รวมทั้งการขายอุปกรณ์และระบบงานคอมพิวเตอร์ฮาร์ดแวร์และซอฟต์แวร์ตลอดจนติดตั้งบำรุงรักษาระบบเครือข่ายโทรศัพท์มือถือครบวงจรและระบบเคเบิลใยแก้ว
  (Fiber Optics System)

  นอกจากนี้บริษัทยังได้ดำเนินการซื้อหุ้นบริษัทสามารถอินโฟเนต จำกัด
  ซึ่งประกอบธุรกิจให้บริการอินเทอร์เน็ต ISP จากบริษัทสามารถคอร์ปอเรชั่น จำกัด (มหาชน)
  จำนวน 6.2 ล้านหุ้น มูลค่าที่ตราไว้หุ้นละ 10 บาท คิดเป็นร้อยละ 99.37
  ของทุนที่เรียกชำระแล้ว

  พัฒนาการที่สำคัญในปี 2551

  ในปี 2551 บริษัทได้ดำเนินการลดทุนจดทะเบียนจากทุนจดทะเบียนเดิม 720 ล้านบาท (หุ้นสามัญ
  720 ล้านหุ้น มูลค่าหุ้นละ 1 บาท) เป็นทุนจดทะเบียนใหม่จำนวน 600 ล้านบาท (หุ้นสามัญ 600
  ล้านหุ้น มูลค่าหุ้นละ 1 บาท) โดยการลดหุ้นสามัญจำนวน 120 ล้านหุ้น มูลค่าที่ตราไว้หุ้นละ 1
  บาท และได้ดำเนินการเพิ่มทุนจดทะเบียนของบริษัทอีกจำนวน 138 ล้านบาท
  จากทุนจดทะเบียนเดิมจำนวน 600 ล้านบาท (หุ้นสามัญ 600 ล้านหุ้น มูลค่าหุ้นละ 1 บาท)
  เป็นทุนจดทะเบียนใหม่จำนวน 738 ล้านบาท (หุ้นสามัญ 738 ล้านหุ้น มูลค่าหุ้นละ 1 บาท)
  โดยจะนำหุ้นสามัญเพิ่มทุนจำนวน 120 ล้านหุ้น มูลค่าที่ตราไว้หุ้นละ 1 บาท รวมจำนวน 120
  ล้านบาท ออกขายให้บุคคลในวงจำกัด (ผู้ลงทุนโดยเฉพาะเจาะจง)
  และ/หรือผู้ลงทุนประเภทสถาบันและ/หรือผู้ลงทุนที่มีลักษณะเฉพาะ (Private Placement)
  และ/หรือพันธมิตรทางธุรกิจ
  โดยมีหลักเกณฑ์และเงื่อนไขการเสนอขายเช่นเดียวกับมติการประชุมวิสามัญผู้ถือหุ้นครั้งที่ 1/2549
  และจัดสรรหุ้นสามัญเพิ่มทุนส่วนที่เหลือจำนวน 18 ล้านหุ้น
  เพื่อรองรับการใช้สิทธิที่จะซื้อหุ้นสามัญของบริษัท
  เพื่อเสนอขายแก่กรรมการบริษัทและพนักงานของบริษัทและบริษัทย่อย
  โดยเงินที่ได้รับหลังการใช้สิทธิดังกล่าวจะนำไปใช้เพื่อเป็นเงินทุนหมุนเวียนของบริษัทต่อไป

  เพื่อความเหมาะสมและมีประสิทธิภาพในการดำเนินธุรกิจ
  บริษัทได้กำหนดโครงสร้างธุรกิจของบริษัทเป็น 5 สายธุรกิจ คือ สายธุรกิจเครือข่ายสื่อสาร
  (Network Services) สายธุรกิจรับเหมาออกแบบติดตั้งระบบ (System Integration)
  สายธุรกิจนวัตกรรมและเทคโนโลยีประยุกต์ (Innovation Business Application
  Solution & Services) สายธุรกิจบริการ ICT Outsourcing Services สายธุรกิจ IP
  Business และในปี 2551 แต่ละสายธุรกิจมีการเปลี่ยนแปลงที่สำคัญดังนี้

  1. สายธุรกิจบริการเครือข่ายสื่อสาร (Network Services)

  1) บริษัท สามารถเทลคอม จำกัด (มหาชน) มีการเปลี่ยนแปลงที่สำคัญดังนี้

-   ชนะการประมูลโครงการสำคัญต่างๆ ดังนี้

  - โครงการระบบถ่ายทอดสดการเรียนการสอนทางไกลระบบ Video Conferencing
  ระบบงาน ที่ 1, 3, 5, 8 และ 9 ของมหาวิทยาลัยรามคำแหง โดยในปี 2551
  ได้มีการปรับปรุงประสิทธิภาพระบบให้สามารถรองรับระบบ High Definition เต็มรูปแบบ
  หรือ Full HD

  - โครงการจัดหาระบบความปลอดภัยเทคโนโลยีสารสนเทศและการสื่อสาร
  มหาวิทยาลัยรามคำแหง

  - โครงการติดตั้งระบบการเรียนการสอนทางไกลระบบ Video Conferencing
  เพื่อสื่อการเรียนการสอนของโรงเรียนปัญญาภิวัฒน์ ระยะที่ 3

  - โครงการจัดซื้ออุปกรณ์ Access Nodes ระยะที่ 3 ของธนาคารออมสิน

-   ได้รับความไว้วางใจในการต่อสัญญาการให้บริการสื่อสารข้อมูล จากลูกค้าที่เป็นบริษัทเอกชน
    และหน่วยงานราชการต่างๆ ดังนี้

  - ระบบสื่อสารผ่านดาวเทียมแบบ IPSTAR ให้กับกรมสรรพกร

  - ระบบสื่อสารผ่านดาวเทียมแบบ IPSTAR และ C-Band ให้กับศูนย์พัฒนากิจการอวกาศ
  กระทรวงกลาโหม

  - ระบบสื่อสารผ่านดาวเทียมแบบ SCPC ให้กับบมจ. โทเทิ่ล แอ็คเซ็ส คอมมูนิเคชั่น

  - ระบบสื่อสารผ่านดาวเทียมแบบ SCPC ให้กับบมจ. ปตท. สำรวจและผลิตปิโตรเลี่ยม

  - ให้บริการเช่าอุปกรณ์สื่อสาร ให้กับบริษัท เอก-ชัย ดิสทริบิวชั่น ซิสเทม จำกัด

  - ระบบสื่อสารผ่านดาวเทียมแบบ IPSTAR และ C-Band ให้กับกรมการปกครอง
  และกรมส่งเสริมการปกครองส่วนท้องถิ่น

  - ระบบสื่อสารผ่าน ATM Frame Relay
  เพื่อเชื่อมต่อระบบกล้องโทรทัศน์วงจรปิดให้กับกรมการปกครอง

  2) บริษัท สามารถคอมมิวนิเคชั่น เซอร์วิส จำกัด มีการเปลี่ยนแปลงที่สำคัญดังนี้

-   บริษัทได้ขยายธุรกิจการให้บริการซ่อมอุปกรณ์สื่อสารโทรคมนาคมกับหน่วยงานราชการ
    รัฐวิสาหกิจและเอกชน เนื่องจากมีบุคลากรและทีมงานที่เชี่ยวชาญด้านการซ่อมอุปกรณ์
    ทำให้บริษัทมีรายได้เพิ่มขึ้นและได้ใช้ทรัพยากรที่มีอยู่อย่างมีประสิทธิภาพและช่วยประหยัดเงินตราสำหรับการส่งอุปกรณ์ไปซ่อมในต่างประเทศ
    ทั้งนี้ การขยายธุรกิจดังกล่าวเป็นไปอย่างต่อเนื่อง
    โดยได้สำรวจสถานที่เพื่อจัดตั้งศูนย์ให้บริการซ่อมอุปกรณ์สื่อสารโทรคมนาคมในต่างประเทศอย่างประเทศเพื่อนบ้านคือ
    กัมพูชา ซึ่งเป็นแหล่งกลุ่มลูกค้าเป้าหมายที่มีโอกาสทางธุรกิจค่อนข้างสูง

-   บริษัทรักษาระดับมาตรฐานการให้บริการได้ตามมาตรฐาน ISO9001:2000 ที่ได้รับการต่ออายุ
    Certificate เมื่อปลายปี 2551 ที่ผ่านมา
    ซึ่งส่งผลให้ระบบงานและความเชื่อมั่นของลูกค้าดีขึ้น
    ถือได้ว่าเป็นจุดแข็งในการแข่งขันในระยะยาว
    และทำให้บริษัทประสบความสำเร็จในการชนะการประมูลโครงการต่างๆ ในปี 2551 นี้ ได้แก่
    งานซื้อ Ethernet Network โดยวิธีพิเศษของบริษัท กสท โทรคมนาคม จำกัด (มหาชน)
    ซึ่งโครงการเหล่านี้จะสร้างรายได้ให้แก่บริษัทในปี 2552
    และจะเป็นฐานรายได้จากการบำรุงรักษาระบบต่อไปในอนาคต

  2. สายธุรกิจรับเหมาออกแบบติดตั้งระบบ (System Integration)

  1) บริษัท สามารถคอมเทค จำกัด มีการเปลี่ยนแปลงที่สำคัญดังนี้

  บริษัทรักษาระดับมาตรฐานของระบบการทำงานภายในองค์กรต่อเนื่องได้อย่างมีประสิทธิภาพและประสิทธิผล
  โดยเน้นการพัฒนาองค์ความรู้ของบุคลากรที่เรียกว่า “Target Knowledge Certification”
  ทำให้ทีมงานขาย วิศวกรออกแบบและติดตั้ง มีคุณภาพในการทำงาน
  ทันต่อการเปลี่ยนแปลงของธุรกิจในปัจจุบัน และในอนาคต
  นอกจากนั้นบริษัทยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการแข่งขันในระยะยาว
  และทำให้บริษัทประสบความสำเร็จในการชนะการประมูลโครงการต่างๆ ในปี 2551 นี้ ได้แก่

  1. โครงการซื้อขายอุปกรณ์พร้อมติดตั้งในโครงการวางระบบเครือข่ายสื่อสารข้อมูลหลัก
  (Backbone) ของกระทรวงกลาโหม

  2. โครงการพัฒนาประสิทธิภาพเครือข่ายข้อมูล ปี 2551- 2553 ของ กระทรวงกลาโหม

  3. โครงการจ้างบำรุงรักษาและซ่อมแซมอุปกรณ์เครื่องมือสื่อสารและเครือข่าย
  โครงการเชื่อมโยงเครือข่ายระบบการสื่อสาร ของกระทรวงมหาดไทย

  4. โครงการจ้างเหมาบริการซ่อมบำรุงระบบสารสนเทศด้านการส่งกำลังบำรุงของกองทัพอากาศ

  5. โครงการติดตั้งระบบโครงข่ายใยแก้วนำแสง (Fiber) ของกระทรวงยุติธรรม

  6. โครงการติดตั้งเครื่องคอมพิวเตอร์ อุปกรณ์การประมวลผลระบบคอมพิวเตอร์
  ตามโครงการพัฒนาระบบสารสนเทศเพื่อการบริหารจัดการ ของกรมคุ้มครองสิทธิและเสรีภาพ

  7. โครงการสัมปทานระบบบริการออกบัตรโดยสาร
  สำหรับท่าอากาศยานนานาชาติภูเก็ตของบริษัท ท่าอากาศยานไทย จำกัด (มหาชน)

  8. โครงการจัดจ้างบำรุงรักษาเครือข่ายของ AIMS ท่าอากาศยานสุวรรณภูมิ ของบริษัท
  ท่าอากาศยานไทย จำกัด (มหาชน)

  9. โครงการจัดจ้างบำรุงรักษาระบบคอมพิวเตอร์ และอุปกรณ์ต่อพ่วง ระบบ AIMS
  ท่าอากาศยานสุวรรณภูมิ ของ บริษัท ท่าอากาศยานไทย จำกัด (มหาชน)

  ซึ่งโครงการเหล่านี้จะสร้างรายได้ให้แก่บริษัทในปี 2552
  และจะเป็นฐานรายได้จากการบำรุงรักษาระบบต่อไปในอนาคต

  3. สายธุรกิจนวัตกรรมและเทคโนโลยีประยุกต์ (Innovation Business Application
  Solutions & Services)

  1) บริษัท สามารถเทลคอม จำกัด (มหาชน) มีการเปลี่ยนแปลงที่สำคัญดังนี้

-   ร่วมกับมหาวิทยาลัยหอการค้าไทย เปิดหลักสูตรปริญญาโทบริหารธุรกิจ ภายใต้ชื่อ MBA
    Online ซึ่งเป็นหลักสูตรปริญญาโทบริหารธุรกิจในรูปแบบการศึกษาทางไกลผ่านอินเทอร์เน็ต
    (Distant Learning) หลักสูตรแรกของประเทศไทย เพื่อมุ่งเน้นพัฒนากลุ่ม Knowledge
    Workers ที่เป็นคนรุ่นใหม่ที่ใช้ความรู้ความสามารถเป็นพื้นฐานในการทำงาน
    แต่ไม่มีเวลาเดินทางมาเรียนในชั้นเรียนอย่างเต็มเวลา
    โดยผู้เรียนสามารถทำการศึกษาได้ทุกที่ทุกเวลาที่มีการเชื่อมต่อเข้าสู่อินเทอร์เน็ต
    ซึ่งใช้เวลาเรียนตลอดหลักสูตรประมาณ 1 ปี 8 เดือน (5 ภาคการศึกษา)
    นอกจากนี้ยังได้มีการร่วมกับทางหลักสูตรในการจัดเตรียมกิจกรรมเสริมหลักสูตรในรูปแบบของการสัมมนาร่วมกับวิทยากรที่มีประสบการณ์ในวงการธุรกิจ
    และการศึกษาดูงานในประเทศ รวมถึงกิจกรรมเสริมอื่นๆ
    เพื่อเสริมให้ผู้เรียนได้มีโอกาสแลกเปลี่ยนประสบการณ์และพบปะเพื่อนร่วมชั้นเรียนตลอดระยะเวลาการศึกษา

-   ร่วมกับมหาวิทยาลัยหอการค้าไทย ในการให้บริการหลักสูตรบัญชีบัณฑิต
    (ระบบการศึกษาทางไกลอิเล็กทรอนิกส์) ภายใต้ชื่อ Accounting Online
    ในรูปแบบของการศึกษาทางไกลผ่านอินเทอร์เน็ต (Distant Learning)
    เพื่อสร้างนักบัญชีที่มีคุณภาพและเป็นการพัฒนาวิชาชีพบัญชีได้ต่อไป

  2) บริษัท ไทยเทรดเน็ท จำกัด มีการเปลี่ยนแปลงที่สำคัญดังนี้

-   พัฒนาบริการ e-Manifest Paperless โดยพัฒนาโปรแกรม TTN e-Manifest
    เพื่อให้บริการ Paperless Manifest กับทางกรมศุลกากร
    ซึ่งจะเริ่มบังคับใช้งานทดแทนระบบ Manifest EDI เดิมในช่วงปลายปี 2551 ถึงช่วงต้นปี
    2552

-   บริษัทได้ทำข้อตกลงกับบริษัท เซ็นทรัลรีเทลคอร์ปอเรชั่น จำกัด เพื่อพัฒนาและให้บริการระบบ
    CRC Web EDI
    ซึ่งเป็นระบบแลกเปลี่ยนข้อมูลทางเว็บไซต์ที่เหมาะสำหรับธุรกิจขนาดกลางและขนาดเล็ก
    กับคู่ค้าของกลุ่มเซ็นทรัลรีเทลที่มีอยู่ทั้งหมดกว่า 3 พันราย
    โดยได้จัดงานสัมมนาเปิดตัวร่วมกันในช่วงเดือนตุลาคม 2551
    และคาดว่าจะเริ่มให้บริการได้ในช่วงต้นปี 2552 เป็นต้นไป

  3) บริษัท พอสเน็ท จำกัด มีการเปลี่ยนแปลงที่สำคัญดังนี้

-   ร่วมมือกับ AEON ในการให้ร้านค้าของ AEON เช่าเครื่อง โดยมีเป้าหมายของโครงการคือ
    2,000 ตัว ภายในปี 2552 ซึ่งจะทำให้บริษัทเกิดรายได้อย่างต่อเนื่อง
    และเพิ่มช่องทางในการให้บริการเสริมอื่นๆ ผ่านเครื่อง EDC Terminal
    ที่ทำการติดตั้งที่ร้านค้าของ AEON

-   ต่ออายุสัญญาการให้บริการเครื่อง EDC terminal และระบบเครือข่าย ในการให้บริการแก่
    TOPS supermarket จนถึง ตุลาคม 2552 และกำลังเจรจาขยายสัญญาจนถึง ตุลาคม 2555

-   Bar BQ Plaza ได้ให้ความไว้วางใจแก่บริษัทในการ outsource การให้บริการระบบ
    loyalty program ซึ่งบริษัทพร้อมจะให้บริการแก่ลูกค้าของ Bar BQ Plaza ได้ในเดือน
    เมษายน 2552

-   เปิดตัวสินค้าใหม่ New Mobile Payment terminal, MagIC M series

  4. สายธุรกิจบริการ ICT Outsourcing Services

  1) บริษัท สามารถเทลคอม จำกัด (มหาชน) มีการเปลี่ยนแปลงที่สำคัญดังนี้

-   ดำเนินการติดตั้งและส่งมอบระบบอ่านหน่วยมิเตอร์ไฟฟ้าอัตโนมัติ (Automatic Meter
    Reading – AMR) จำนวน 28,500 จุด หรือ 95% ของโครงการให้กับการไฟฟ้าส่วนภูมิภาค
    และรับงานเพิ่มเติมจากโครงการเดิมอีกจำนวน 1,017 จุด
    สำหรับผู้ใช้ไฟฟ้ารายใหญ่ในพื้นที่เสี่ยงภัย 3 จังหวัดชายแดนภาคใต้ และ 4
    อำเภอของจังหวัดสงขลา โดยมีมูลค่าโครงการทั้งสิ้นประมาณ 24.7 ล้านบาท

-   เข้าประมูลระบบกระจายสัญญาณภาพและเสียงตามสายแบบ Digital (Digital Video
    Broadcast – DVB) ให้กับการไฟฟ้าส่วนภูมิภาค (กฟภ.)
    สำหรับการกระจายสัญญาณภาพและเสียงตามสายผ่านระบบเครือข่ายภายในของ กฟภ.
    ทั้งระบบ Intranet และระบบเครือข่ายใยแก้วนำแสง (Fiber Optic) จาก กฟภ.
    สำนักงานใหญ่ ไปยังสำนักงานการไฟฟ้าเขต
    และสำนักงานการไฟฟ้าส่วนภูมิภาคจังหวัดทั่วประเทศ โดยมีมูลค่าโครงการทั้งสิ้นประมาณ
    30.6 ล้านบาท

-   ดำเนินการวางระบบอุปกรณ์สื่อสาร สำหรับโครงการนำร่อง Automatic Metering
    Infrastructure (AMI)ให้กับการไฟฟ้านครหลวง
    เพื่อพัฒนาระบบงานบริการผ่านเครือข่ายสื่อสารและสารสนเทศของการไฟฟ้านครหลวงให้มีประสิทธิภาพมากขึ้น
    ซึ่งถือเป็นจุดเริ่มต้นของการพัฒนาต่อยอดเพื่อนำเสนอระบบ AMI
    อย่างเต็มรูปแบบให้กับการไฟฟ้านครหลวงได้ต่อไป

-   ดำเนินการทดสอบบริการสื่อสารไร้สายความเร็วสูงด้วยเทคโนโลยี WiMAX
    บนโครงข่ายเคเบิ้ลใยแก้วนำแสงของการไฟฟ้าส่วนภูมิภาค
    ในบริเวณพื้นที่นิคมอุตสาหกรรมอมตะนคร จังหวัดชลบุรี
    ซึ่งผลการทดสอบสามารถรองรับการสื่อสารข้อมูล ภาพ และเสียง ในแบบไร้สาย (Quad
    Play) ได้อย่างมีประสิทธิภาพ
    โดยผ่านการประเมินผลจากคณะผู้แทนจากสำนักงานคณะกรรมการกิจการโทรคมนาคมแห่งชาติเป็นที่เรียบร้อยแล้ว
    ซึ่งเป็นจุดเริ่มต้นของการพัฒนาธุรกิจการให้บริการสื่อสารไร้สายความเร็วสูงด้วยเทคโนโลยี
    WiMAX ร่วมกับการไฟฟ้าส่วนภูมิภาค
    โดยจะได้มีการดำเนินการขอรับใบอนุญาตและคลื่นความถี่เพื่อการให้บริการ WiMAX
    จากคณะกรรมการกิจการโทรคมนาคมแห่งชาติในลำดับต่อไป

  2) บริษัท โอเอซิสคอนซัลติ้ง จำกัด มีการเปลี่ยนแปลงที่สำคัญดังนี้

-   ให้บริการที่ปรึกษาแก่โครงการขนาดใหญ่ในภาครัฐ
    รองรับและครอบคลุมงานในความรับผิดชอบได้เป็นอย่างดี
    ทำให้เกิดการขยายตัวด้านบุคลากรเพิ่มเติมต่อไปอีกร้อยละ 15

-   กำหนดแผนเพื่อการพัฒนาบุคลากร ตลอดจนช่องทางในการเพิ่มสายงานธุรกิจขึ้นอีก
    โดยมีเป้าหมายในการให้บริการแบบครบวงจรต่อไป

-   ปรับผังโครงสร้างองค์กรใหม่ เพื่อเพิ่มศักยภาพในการให้บริการที่สอดคล้องในลักษณะครบวงจร
    เพื่อรุกขยายฐานลูกค้าเดิมและเพื่อขยายขีดความสามารถในการให้บริการลูกค้ามากขึ้น

  3) บริษัท สมาร์ทเทอร์แวร์ จำกัด มีการเปลี่ยนแปลงที่สำคัญดังนี้

-   บริษัทได้เริ่มขยายฐานลูกค้าสู่กลุ่มเป้าหมายที่เป็นธุรกิจข้ามชาติในอุตสาหกรรมการเงินการธนาคาร
    ซึ่งเป็นการยกระดับความน่าเชื่อถือของบริษัทขึ้นอีกขั้นหนึ่ง

-   บริษัทได้เข้าร่วมเป็นพันธมิตรทางธุรกิจกับบริษัท ไอบีเอ็ม ประเทศไทย จำกัด และ บริษัท
    แพนด้า ซีเคียวริตี้ จำกัด เพื่อก่อให้เกิดความชำนาญเฉพาะด้าน
    และเพื่อเป็นการขยายฐานลูกค้า

-   บริษัทได้รับการรับรองมาตรฐานกระบวนการพัฒนาซอฟต์แวร์ CMMI (Capability
    Maturity Model Integration) Level 3
    ซึ่งเป็นที่เป็นที่ยอมรับอย่างกว้างขวางในอุตสาหกรรมซอฟต์แวร์ทั่วโลก

-   ผู้บริหารของบริษัทได้รับการรับรองมาตรฐานการจัดการด้านการให้บริการเทคโนโลยีสารสนเทศ
    ITIL (Information Technology Infrastructure Library) Version 3
    ซึ่งเป็นที่เป็นที่ยอมรับอย่างกว้างขวางในอุตสาหกรรมเทคโนโลยีสารสนเทศทั่วโลก

-   บริษัทฯได้รับการส่งเสริมการลงทุนจากคณะกรรมการส่งเสริมการลงทุน (BOI)
    ซึ่งนอกจากจะช่วยเพิ่มความคล่องตัวในการดำเนินการแล้ว
    ยังเป็นการยืนยันถึงกระบวนการผลิตที่ได้มาตรฐานอีกด้วย

-   บริษัทได้เข้าร่วมโครงการ SSME/ITSC Fast Track Program 2008
    ซึ่งเป็นโครงการนำร่องในการพัฒนาทักษะของผู้ที่เพิ่งจบการศึกษา
    ให้สามารถรองรับต่อความต้องการของภาคธุรกิจได้อย่างแท้จริง
    เป็นโครงการภายใต้ความร่วมมือของศูนย์เทคโนโลยีอิเลิกทรอนิกส์และคอมพิวเตอร์แห่งชาติ
    ร่วมกับ สำนักงานส่งเสริมอุตสาหกรรมซอฟต์แวร์แห่งชาติ มหาวิทยาลัยรังสิต และบริษัท
    ไอบีเอ็ม ประเทศไทย จำกัด ซึ่งเป็นหนึ่งในยุทธศาสตร์ความรับผิดชอบต่อสังคมของบริษัท

  5. สายธุรกิจ IP Business

  1) บริษัท สามารถ อินโฟเนต จำกัด มีการเปลี่ยนแปลงที่สำคัญดังนี้

-   สำนักงานคณะกรรมการกิจการโทรคมนาคมแห่งชาติ (สำนักงาน กทช.)
    โดยได้รับมอบหมายจากคณะกรรมการกิจการโทรคมนาคมแห่งชาติ (กทช.)
    มีมติอนุมัติจัดสรรและกำหนดเลขหมายโทรคมนาคม ให้แก่บริษัท สามารถ อินโฟเนต จำกัด
    สำหรับใช้เพื่อการให้บริการเสียงผ่านอินเทอร์เน็ตแบบใช้เลขหมายโทรศัพท์ในการให้บริการ
    ดังต่อไปนี้

1.  เลขหมาย โทรคมนาคมมาตรฐาน ใช้สำหรับโครงข่ายเทคโนโลยีใหม่ ในกลุ่มเลขหมาย
    “060” จำนวน 10 กลุ่มๆ ละ 1,000 หมายเลข (10,000 หมายเลข)

2.  เลขหมายโทรคมนาคมที่ใช้งานในทางเทคนิค ประเภทเลขหมาย Signalling Point Code
    (SPC) เพื่อวัตถุประสงค์ในการกำหนดที่อยู่ (Address) ของอุปกรณ์ระบบชุมสายโทรศัพท์
    ได้แก่ National Signalling Point Code (NSPC) จำนวน 4 ค่า (Address)

-   ปรับผังโครงสร้างองค์กรใหม่
    โดยมีนัยสำคัญเพื่อเพิ่มศักยภาพในการขายสินค้าให้กับลูกค้าประเภทองค์กรด้วยการประสานรวมและเสริมส่งการขายสินค้าและบริการของทั้ง
    Internet Service Provider และ Internet Telephony Service Provider
    เพื่อรุกขยายฐานลูกค้าในต่างจังหวัด
    และเพื่อขยายขีดความสามารถในการให้บริการลูกค้าหลังการขาย

-   นำเข้าและทดลองใช้เทคโนโลยีใหม่สำหรับสินค้าและบริการอินเทอร์เน็ต
    ที่ทำให้การใช้งานของลูกค้ามีความเสถียรมากขึ้นและยังสามารถลดค่าใช้จ่ายให้กับลูกค้าได้อีกด้วย
    อาทิเช่น เทคโนโลยีด้านการบีบอัดข้อมูล (Compression)
    และเทคโนโลยีด้านการรักษาความปลอดภัย
    ซึ่งเทคโนโลยีดังกล่าวจะได้ถูกจัดทำเป็นสินค้าและบริการอินเทอร์เน็ตที่มีศักยภาพในการแข่งขันสูงสำหรับปี
    2551

-   ยกระดับความพึงพอใจของลูกค้าด้วยการปรับปรุงและพัฒนาการให้บริการลูกค้าผ่าน Call
    Center

-   ได้รับความไว้วางใจให้เป็นผู้ให้บริการโครงข่ายสื่อสารข้อมูลความเร็วสูงให้กับองค์กรที่สำคัญเพิ่มขึ้น
    ได้แก่มหาวิทยาลัยหอการค้าไทย กระทรวงยุติธรรม การไฟฟ้าฝ่ายผลิตแห่งประเทศไทย
    ธนาคารไทยพาณิชย์ จำกัด (มหาชน)

-   เมื่อเดือนตุลาคม 2551 บริษัทได้ผนึกพันธมิตร NexG KOREA เปิดให้บริการ Smart Bonded
    Broadband Service ซึ่งเป็นเทคโนโลยี
    ในการบริหารจัดการช่องทางอินเทอร์เน็ตความเร็วสูง หลายช่องทางรวมเข้าด้วยกัน โดยใช้
    Hardware NexG Vforce
    เป็นตัวจัดการทำให้องค์กรสามารถใช้งานอินเทอร์เน็ตได้เร็วกว่าเดิม
    ลดค่าใช้จ่ายในการเช่าโครงข่ายความเร็วสูงง่ายในการบริหารจัดการ
    และยังมีคุณสมบัติในการทำ VPN, QOS และFirewall อยู่ในตัวเดียวกัน
    โดยบริษัทจะเริ่มทำการตลาดอย่างจริงจังในปี 2552
    โดยจะเน้นลูกค้ากลุ่มองค์กรขนาดกลางและขนาดใหญ่ที่ต้องการใช้อินเทอร์เน็ตความเร็วสูงในราคาที่ถูกลงและยังคงมีเสถียรภาพสูง

-   พัฒนาการให้บริการ SAMART WIP รองรับการขยายตัวบริการ VoIP เช่น

  - ปรับคุณภาพการให้บริการ ได้เชื่อมต่อกับ Voice Carrier ระดับ Top Class ของโลก คือ
  Tata Communication (หรือ Teleglobe ) ด้วยระดับคุณภาพการให้บริการ VoIP ขั้นสูงสุด
  (SL.9 คู่แข่งส่วนใหญ่ในตลาดใช้ SL.2)

  - พัฒนา Payment Gateway ให้ครอบคลุมผู้ใช้งานทั่วประเทศ

-   E-Commerce ผ่าน Website “SAMART WIP” รองรับการตัดผ่านบัตรเครติด ทั้งแบบ
    Verify/ Non-Verify สำหรับ VISA/MASTER ผ่าน Thailand Top-rank Gateway
    Payment (K-BANK Payment Gateway)

-   Point of Sale ผ่านระบบ Counter Service จุดชำระเงินทั่วประเทศ ที่ร้านสะดวกซื้อ
    7-11 และที่ AIS Shop และ Telewiz ทั่วประเทศ ผ่านระบบ mPAY Station

-   SMS Payment via Credit Card เติมเงินตัดบัตรเครดิต ผ่านระบบ SMS ของ
    บัตรเครดิตอันดับหนึ่งของประเทศไทย KTC เป็นรายแรก ภายใต้ชื่อบริการ Thumb on
    Demand

-   Mobile Payment เติมผ่านระบบมือถือเบอร์หนึ่งของเมืองไทย (AIS) ด้วยบริการ mPAY

  - เพิ่มช่องทางการจัดจำหน่ายบัตร โทรศัพท์ทางไกลระหว่างประเทศ และ PIN บริการ
  SAMART WIP ครอบคลุมผู้ใช้งานทั่วประเทศกว่า 6,000 outlets

  - พัฒนาระบบ Plug & Play เป็นรายแรกในการให้บริการอุปกรณ์ต่อเชื่อม VoIP (IAD:
  Internet Access Device) หรือที่เรียกว่า Auto-Provisioning
  กล่าวคือหลังลูกค้าซื้ออุปกรณ์ไป เพียงแค่เสียบสาย Internet เข้าที่อุปกรณ์ระบบจะทำการติดตั้ง
  และตั้งค่าให้พร้อมใช้งาน

  - ปรับปรุง IVR รองรับการให้บริการผู้ใช้งาน 5 ภาษา ประกอบด้วย ไทย อังกฤษ จีน ญี่ปุ่น
  และเยอรมัน

2.2 ลักษณะการประกอบธุรกิจของบริษัท และบริษัทย่อย

  2.2.1 โครงสร้างการลงทุนในบริษัทย่อย ของบริษัท สามารถเทลคอม จำกัด (มหาชน) ณ วันที่
  31 ธันวาคม 2551 มีดังนี้

  []

  หมายเหตุ บริษัท สามารถเทลคอม จำกัด (มหาชน) มีทุนจดทะเบียน 738 ล้านบาท
  ทุนชำระแล้ว 600 ล้านบาท

  2.2.2 ภาพรวมการประกอบธุรกิจของบริษัท และบริษัทย่อย

  บริษัทมีเป้าหมายที่จะเป็นผู้ให้บริการเทคโนโลยีสารสนเทศและสื่อสารโทรคมนาคม (ICT)
  แบบครบวงจรที่ได้รับการยอมรับ ในความรู้ ความชำนาญ มีความน่าเชื่อถือจากกลุ่มลูกค้าองค์กร
  และรายย่อย โดยผนวกความแข็งแกร่งในเครือข่ายกลุ่มบริษัทสามารถ
  และพันธมิตรเทคโนโลยีต่างๆ
  รวมถึงการเข้าร่วมลงทุนกับพันธมิตรธุรกิจเพื่อมุ่งสร้างมูลค่าเพิ่มในการให้บริการแก่ลูกค้าซึ่งจะช่วยเพิ่มความสะดวก
  รวดเร็ว และลดต้นทุนในการดำเนินงานของลูกค้าอย่างมีประสิทธิภาพยิ่งขึ้น

  การประกอบธุรกิจของบริษัทและบริษัทย่อย แบ่งออกเป็น 5 สายธุรกิจ ดังนี้

1.  สายธุรกิจบริการเครือข่ายสื่อสาร (Network Services)

  ดำเนินธุรกิจด้านโทรคมนาคม
  เครือข่ายสื่อสารและสารสนเทศโดยการให้บริการระบบเครือข่ายต่างๆ ได้แก่

  - บริการเช่าระบบสื่อสารผ่านดาวเทียมความเร็วสูง iPSTAR และ VSAT

  - บริการเครือข่ายสื่อสารข้อมูลความเร็วสูงหลายสื่อแบบสายเช่าพิเศษ (Leased Line), DSL
  (Digital Subscriber Line), Frame Relay ATM และบริการสื่อสารข้อมูลไร้สาย

  - บริการติดตั้งและบำรุงรักษาระบบเครือข่ายสื่อสารโทรคมนาคม

  - บริการจ้างเหมาติดตั้งระบบสื่อสารโทรคมนาคม

  - บริการซ่อมแซมอุปกรณ์สื่อสารโทรคมนาคมและอุปกรณ์อิเล็กทรอนิคส์ต่างๆ ที่เกี่ยวข้อง
  โดยได้รับมาตรฐาน ISO9000 : 2000

2.  สายธุรกิจรับเหมาออกแบบติดตั้งระบบ (System Integration)

  ดำเนินธุรกิจให้บริการรับเหมาออกแบบ ติดตั้งระบบเทคโนโลยีสารสนเทศและการสื่อสาร
  รวมถึงการจัดจำหน่าย / ซ่อมบำรุงอุปกรณ์สื่อสาร / ระบบคอมพิวเตอร์กับหน่วยงานราชการ
  ตลอดจนการให้บริการหลังการขายที่ครบวงจร

3.  สายธุรกิจนวัตกรรมและเทคโนโลยีประยุกต์ (Innovation Business Application
    Solutions & Services)

  ดำเนินธุรกิจให้บริการซอฟต์แวร์ประยุกต์ที่ช่วยเพิ่มขีดความสามารถและประสิทธิภาพในการดำเนินธุรกิจในรูปแบบอิเล็กทรอนิกส์ให้กับองค์กรธุรกิจ
  ซึ่งจะช่วยลดต้นทุนและเพิ่มศักยภาพในการแข่งขันรวมถึงสร้างความพึงพอใจแก่ลูกค้าและผู้ใช้บริการ
  ได้แก่

-   บริการระบบการเรียนการสอนผ่านสื่ออิเล็กทรอนิกส์ (Electronic Learning)

-   บริการซอฟต์แวร์ประยุกต์สำหรับการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์
    (Electronic Data Interchange – EDI)

-   บริการซอฟต์แวร์ประยุกต์ทางการจัดการกระบวนการทำงาน (Workflow Management)

-   บริการซอฟต์แวร์ประยุกต์ด้านการบริหารจัดการห่วงโซ่ อุปทาน (Supply Chain
    Management)

-   บริการระบบการรับชำระเงินผ่านเครือข่ายอิเล็กทรอนิกส์ (E-Payment Solution)

-   ระบบซอฟต์แวร์ประยุกต์ด้านบัตร Smart Card

4.  สายธุรกิจบริการ ICT Outsourcing Services

  ดำเนินธุรกิจให้บริการบริหารจัดการและดำเนินการแบบครบวงจรทางด้านการประยุกต์ใช้เทคโนโลยีสารสนเทศและสื่อสารโทรคมนาคมกับกระบวนการทางธุรกิจในลักษณะการรับออกแบบ
  ติดตั้ง ดำเนินการ ดูแลประสิทธิภาพการใช้งาน และบำรุงรักษา
  ที่จะช่วยแบ่งเบาภาระความยุ่งยากและลดค่าใช้จ่ายของงานด้านเทคโนโลยีสารสนเทศและการสื่อสารสำหรับองค์กรธุรกิจ
  ส่งผลให้องค์กรสามารถมุ่งเน้นการเพิ่มประสิทธิภาพและประสิทธิผลได้ตลอดห่วงโซ่ธุรกิจ
  ได้อย่างรวดเร็วและด้วยต้นทุนรวมที่คุ้มค่า ซึ่งบริการในสายธุรกิจนี้ ได้แก่

-   บริการเทคโนโลยีสารสนเทศและสื่อสารโทรคมนาคม (ICT Outsourcing Services)

-   บริการระบบงานบริหารทรัพยากรองค์กร (ERP System Outsourcing)

-   บริการดูแลบำรุงรักษาระบบและอุปกรณ์ด้านเทคโนโลยีสารสนเทศและสื่อสารโทรคมนาคม
    (ICT Maintenance Outsourcing)

-   บริการศูนย์คอมพิวเตอร์และประมวลผล (Computer and Operation Center
    Outsourcing)

5.  สายธุรกิจ IP Business

  ดำเนินธุรกิจให้บริการสารสนเทศและการสื่อสารผ่านระบบโครงข่ายอินเทอร์เน็ต หรือ IP
  (Internet Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็ว
  ปลอดภัย และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  โดยบริการในสายธุรกิจนี้ในเบื้องต้น ได้แก่

-   บริการอินเทอร์เน็ต

-   บริการโทรศัพท์ผ่านอินเทอร์เน็ตหรือ Voice over Internet Protocol (VoIP)

-   บริการบัตรโทรศัพท์ทางไกลระหว่างประเทศ

-   บริการข้อมูลข่าวสารและสาระบันเทิงผ่าน VoIP

ตารางการประกอบธุรกิจของบริษัทและบริษัทย่อย ณ วันที่ 31 ธันวาคม 2551 มีดังนี้

+-------------------+--------------------------------------------------+
| 1.                |                                                  |
| สายธุรกิจ           |                                                  |
| บริการเครือข่ายสื่อสาร |                                                  |
| (Network          |                                                  |
| Services)         |                                                  |
+-------------------+--------------------------------------------------+
|                   | 1.  ให้บริการเช่าระบบสื่อสารผ่านดาวเทียมความเร็วสูง       |
|  บมจ.สามารถเทลคอม |     iPSTAR และ VSAT                              |
|                   |                                                  |
|                   | 2.  ให้บริการเช่าเครือข่ายสื่อสารข้อมูลความเร็วสูงหลายสื่อ    |
|                   |                                                  |
|                   | 3.  ขายและให้บริการติดตั้งระบบงาน ICT                 |
+-------------------+--------------------------------------------------+
|   บจก.สามารถ      | เป็นผู้จำหน่ายระบบอุปกรณ์คอมพิวเตอร์และสื่อสาร             |
| บรอดแบนด์เซอร์วิสเซส |                                                  |
+-------------------+--------------------------------------------------+
|   บจก.สามาร       | ให้บริการด้านเครือข่ายและสื่อสารโทรคมนาคมและสารสนเทศ    |
| ถคอมมิวนิเคชั่นเซอร์วิส | ซึ่งประกอบด้วยการจัดหา การดำเนินการ การซ่อมบำรุง        |
|                   | การซ่อมอุปกรณ์สื่อสารโทรคมนาคมที่ได้รับมาตรฐาน ISO 9000 : |
|                   | 2000                                             |
+-------------------+--------------------------------------------------+
|   บจก.สาม         | ให้บริการโทรศัพท์ผ่านอินเทอร์เน็ต (VoIP)                 |
| ารถเทเลคอมมิวนิเคชั่น | และให้บริการแบบครบวง                               |
|                   | จรทางด้านเทคโนโลยีสารสนเทศและสื่อสารโทรคมนาคมในลักษณะ |
|   (แคมโบเดีย)      | Outsourcing Service                              |
+-------------------+--------------------------------------------------+
| 2.                |                                                  |
| สายธุรกิจรับเ        |                                                  |
| หมาออกแบบติดตั้งระบบ |                                                  |
| (System           |                                                  |
| Integration)      |                                                  |
+-------------------+--------------------------------------------------+
|                   | ให้บริการรับเหมา ออกแบบ                             |
|  บจก.สามารถคอมเทค | ต                                                |
|                   | ิดตั้งระบบเทคโนโลยีสารสนเทศและการสื่อสารและการจัดจำหน่าย |
|                   | / ซ่อมบำรุงอุปกรณ์สื่อสาร / ระบบคอมพิวเตอร์กับภาครัฐ       |
+-------------------+--------------------------------------------------+
| 3.                |                                                  |
| สายธุรกิจนวัตกรรม    |                                                  |
| และเทคโนโลยีประยุกต์ |                                                  |
| (Innovation       |                                                  |
| Business          |                                                  |
| Application       |                                                  |
| Solutions &       |                                                  |
| Services)         |                                                  |
+-------------------+--------------------------------------------------+
|                   | ให้บริการระบบการเรียนการสอนผ่านสื่ออิเล็กทรอนิกส์          |
|  บมจ.สามารถเทลคอม | (e-Learning) พร้อมด้วย เนื้อหาวิชา (Courseware)       |
|                   | อย่างครบวงจร                                      |
+-------------------+--------------------------------------------------+
|   บจก.ไทยเทรดเน็ท  | 1.                                               |
|                   | ให้บริกา                                           |
|                   | รแลกเปลี่ยนข้อมูลทางการค้าในรูปแบบมาตรฐานทางอิเล็กทรอนิกส์ |
|                   | (Electronic Data Interchange : EDI)              |
|                   | และบริการเสริมครบวงจร                              |
|                   |                                                  |
|                   | 2.                                               |
|                   | ให้คำปรึกษา                                        |
|                   | และวางระบบงานให้แก่ธุรกิจที่ต้องการลดขั้นตอนการทำงานกับคู่ค้า |
|                   | โดยผ่านมาตรฐานด้าน EDI, XML                        |
+-------------------+--------------------------------------------------+
|   บจก.พอสเน็ท      | 1.                                               |
|                   | ให้คำปรึกษา                                        |
|                   | ติดตั้งระบบเครือข่ายการชำระเงินโดยใช้บัตรเป็นสื่อแบบครบวงจร |
|                   |                                                  |
|                   | 2. เป็น Solution Provider ในด้านของ Smart Card     |
|                   | Application                                      |
|                   | ให้แก่ธนาคารพาณิชย์ในประเทศไทยและองค์กรผู้ออกบัตร        |
+-------------------+--------------------------------------------------+
| 4. สายธุรกิจบริการ   |                                                  |
| ICT Outsourcing   |                                                  |
| Services          |                                                  |
+-------------------+--------------------------------------------------+
|                   | 1. ให้บริการ พัฒนา บริหารจัดการ                       |
|  บมจ.สามารถเทลคอม | ดูแลรักษาและซ่อมบำรุงระ                              |
|                   | บบแบบครบวงจรด้านเทคโนโลยีสารสนเทศและสื่อสารโทรคมนาคม |
|                   | (ICT Outsourcing Service)                        |
|                   |                                                  |
|                   | 2. ให้บริการศูนย์คอมพิวเตอร์และการประมวลผล (Computer & |
|                   | Operation Center Outsourcing)                    |
+-------------------+--------------------------------------------------+
|   บจก.โอเอซิส      | ให้บริการให                                        |
|   คอนซัลติ้ง         | ้คำปรึกษาทางด้านการใช้ระบบงานคอมพิวเตอร์ซอฟต์แวร์ครบวงจร |
|                   | ERP-SAP                                          |
+-------------------+--------------------------------------------------+
|                   | ดำเนินธุรกิจด้านการผลิต การบริการและเป็นที่ปรึกษา          |
|  บจก.สมาร์ทเทอร์แวร์ | ให้บริการรับจ้างพัฒนาซอฟต์แวร์ระบบงานแบบเบ็ดเสร็จ         |
|                   | ให้บริการเฉพาะทางในด้านวิศวกรรมซอฟต์แวร์แบบครบวงจร     |
+-------------------+--------------------------------------------------+
| 5. สายธุรกิจ IP     |                                                  |
| Business          |                                                  |
+-------------------+--------------------------------------------------+
|                   | 1. ให้บริการอินเทอร์เน็ตกับกลุ่มลูกค้าองค์กรและรายย่อย       |
| บจก.สามารถอินโฟเนต |                                                  |
|                   | 2. ให้บริการโทรศัพท์ผ่านอินเทอร์เน็ต (VoIP)              |
|                   |                                                  |
|                   | 3.                                               |
|                   | ให้บริการบัตรโทรศัพท์ทางไกลระหว่างประเทศโดยใช้เทคโนโลยี  |
|                   | VoIP                                             |
|                   |                                                  |
|                   | 4. ให้บริการข้อมูลข่าวสารและสาระบันเทิงผ่าน VoIP         |
+-------------------+--------------------------------------------------+

2.3 โครงสร้างรายได้

  โครงสร้างรายได้ของบริษัทและบริษัทย่อย สำหรับปีสิ้นสุดวันที่ 31 ธันวาคม 2549 - 2551
  มีดังนี้

(หน่วย : ล้านบาท)

+----------------------+-----+------+-----+----+-----+---+-----+----+
| รายได้ตามสายธุรกิจ      | ดำ  | %    | ปี   |    | ปี   |   | ปี   |    |
|                      | เนิน | กา   | 2   |    | 2   |   | 2   |    |
|                      | การ | รถือห | 549 |    | 550 |   | 551 |    |
|                      | โดย | ุ้นของ |     |    |     |   |     |    |
|                      |     | บริษัท |     |    |     |   |     |    |
+----------------------+-----+------+-----+----+-----+---+-----+----+
|                      |     |      | รา  | %  | รา  | % | รา  | %  |
|                      |     |      | ยได้ |    | ยได้ |   | ยได้ |    |
+----------------------+-----+------+-----+----+-----+---+-----+----+
|   1.                 |     | -    | 91  | 31 | 96  | 4 | 1   | 41 |
|   สายธ               | STC |      | 6.3 | .8 | 5.5 | 4 | ,20 | .4 |
| ุรกิจบริการเครือข่ายสื่อสาร |     |      |     |    |     | . | 1.1 |    |
|   (Network Services) |     |      |     |    |     | 3 |     |    |
+----------------------+-----+------+-----+----+-----+---+-----+----+
|                      |     | 99   | 0.8 | 0  | 3   | 1 | -   | -  |
|                      | SBS | .99% |     | .0 | 0.6 | . |     |    |
|                      |     |      |     |    |     | 4 |     |    |
+----------------------+-----+------+-----+----+-----+---+-----+----+
|                      |     | 99   | 1   | 38 | 53  | 2 | 56  | 19 |
|                      | SCS | .99% | ,11 | .9 | 6.2 | 4 | 1.7 | .4 |
|                      |     |      | 8.7 |    |     | . |     |    |
|                      |     |      |     |    |     | 6 |     |    |
+----------------------+-----+------+-----+----+-----+---+-----+----+
|                      |   S | 100% | -   | -  | -   | - | -   | -  |
|                      | TCC |      |     |    |     |   |     |    |
|                      | ⁽¹⁾ |      |     |    |     |   |     |    |
+----------------------+-----+------+-----+----+-----+---+-----+----+
| รวม                  |     |      | 2   | 70 | 1   | 7 | 1   | 60 |
|                      |     |      | ,03 | .7 | ,53 | 0 | ,76 | .8 |
|                      |     |      | 5.8 |    | 2.3 | . | 2.8 |    |
|                      |     |      |     |    |     | 4 |     |    |
+----------------------+-----+------+-----+----+-----+---+-----+----+
|   2.                 |     | 99   | 59  | 20 | 40  | 1 | 73  | 25 |
|   สายธุรกิจ            | SCT | .99% | 6.3 | .7 | 5.5 | 8 | 2.8 | .3 |
| รับเหมาออกแบบติดตั้งระบบ |     |      |     |    |     | . |     |    |
|   (System            |     |      |     |    |     | 6 |     |    |
|   Integration)       |     |      |     |    |     |   |     |    |
+----------------------+-----+------+-----+----+-----+---+-----+----+
| รวม                  |     |      | 59  | 20 | 40  | 1 | 73  | 25 |
|                      |     |      | 6.3 | .7 | 5.5 | 8 | 2.8 | .3 |
|                      |     |      |     |    |     | . |     |    |
|                      |     |      |     |    |     | 6 |     |    |
+----------------------+-----+------+-----+----+-----+---+-----+----+
|   3.                 |     | -    | 5.7 | 0  | 1   | 0 | 1   | 0  |
|   สายธุรกิจนวัตก        | STC |      |     | .2 | 2.7 | . | 3.6 | .5 |
| รรมและเทคโนโลยีประยุกต์ |     |      |     |    |     | 6 |     |    |
|   (Innovation        |     |      |     |    |     |   |     |    |
|   Business           |     |      |     |    |     |   |     |    |
|   Application        |     |      |     |    |     |   |     |    |
|   Solutions &        |     |      |     |    |     |   |     |    |
|   Services)          |     |      |     |    |     |   |     |    |
+----------------------+-----+------+-----+----+-----+---+-----+----+
|                      |     | 99   | 3   | 1  | 3   | 1 | 2   | 0  |
|                      | TTN | .99% | 3.0 | .1 | 8.6 | . | 2.8 | .8 |
|                      |     |      |     |    |     | 8 |     |    |
+----------------------+-----+------+-----+----+-----+---+-----+----+
|                      |     | 99   | 20  | 7  | 10  | 5 | 8   | 2  |
|                      |  PN | .99% | 0.2 | .0 | 9.0 | . | 0.0 | .7 |
|                      |     |      |     |    |     | 0 |     |    |
+----------------------+-----+------+-----+----+-----+---+-----+----+
| รวม                  |     |      | 23  | 8  | 16  | 7 | 11  | 4  |
|                      |     |      | 8.9 | .3 | 0.3 | . | 6.4 | .0 |
|                      |     |      |     |    |     | 4 |     |    |
+----------------------+-----+------+-----+----+-----+---+-----+----+
|   4. สายธุรกิจบริการ    |     | -    | 0.1 | 0  | -   | - | 0.5 | 0  |
|   ICT Outsourcing    | STC |      |     | .0 |     |   |     | .0 |
|   Services           |     |      |     |    |     |   |     |    |
+----------------------+-----+------+-----+----+-----+---+-----+----+
|                      |     | 70%  | 9.2 | 0  | 5   | 2 | 7   | 2  |
|                      |  OA |      |     | .3 | 4.0 | . | 6.3 | .6 |
|                      | SIS |      |     |    |     | 5 |     |    |
+----------------------+-----+------+-----+----+-----+---+-----+----+
|                      |     | 99   | -   | -  | 0.9 | 0 | 5.1 | 0  |
|                      | STW | .99% |     |    |     | . |     | .2 |
|                      | ⁽²⁾ |      |     |    |     | 0 |     |    |
+----------------------+-----+------+-----+----+-----+---+-----+----+
| รวม                  |     |      | 9.3 | 0  | 5   | 2 | 8   | 2  |
|                      |     |      |     | .3 | 4.9 | . | 1.9 | .8 |
|                      |     |      |     |    |     | 5 |     |    |
+----------------------+-----+------+-----+----+-----+---+-----+----+
|   5. สายธุรกิจ IP      |     | 99   | -   | -  | 2   | 1 | 20  | 7  |
|   Business           | SIF | .57% |     |    | 4.5 | . | 6.2 | .1 |
|                      | ⁽³⁾ |      |     |    |     | 1 |     |    |
+----------------------+-----+------+-----+----+-----+---+-----+----+
| รวม                  |     |      |     |    | 2   | 1 | 20  | 7  |
|                      |     |      |     |    | 4.5 | . | 6.2 | .1 |
|                      |     |      |     |    |     | 1 |     |    |
+----------------------+-----+------+-----+----+-----+---+-----+----+
| รวมทั้งสิ้น              |     |      | 2   | 1  | 2   | 1 | 2   | 1  |
|                      |     |      | ,88 | 00 | ,17 | 0 | ,90 | 00 |
|                      |     |      | 0.3 | .0 | 7.5 | 0 | 0.1 | .0 |
|                      |     |      |     |    |     | . |     |    |
|                      |     |      |     |    |     | 0 |     |    |
+----------------------+-----+------+-----+----+-----+---+-----+----+

  หมายเหตุ : 1. รายได้ที่แสดงข้างต้นเป็นรายได้ที่ไม่รวมรายการระหว่างกัน

  2. STC = บมจ. สามารถเทลคอม SBS = บจก. สามารถบรอดแบนด์ เซอร์วิสเซส

  SCS = บจก. สามารถคอมมิวนิเคชั่น เซอร์วิส STCC = บจก. สามารถเทเลคอมมิวนิเคชั่น
  (แคมโบเดีย)

  SCT = บจก. สามารถคอมเทค TTN = บจก. ไทยเทรดเน็ท

  PN = บจก. พอสเน็ท OASIS = บจก. โอเอซิส คอนซัลติ้ง

  STW = บจก. สมาร์ทเทอร์แวร์ SIF = บจก. สามารถ อินโฟเนต

  3. ⁽¹⁾ จัดตั้งเมื่อวันที่ 9 สิงหาคม 2550

  ⁽²⁾ จัดตั้งเมื่อวันที่ 3 พฤษภาคม 2550

  ⁽³⁾ บมจ.สามารถเทลคอม ได้เข้าซื้อหุ้นสามัญของบจก.สามารถ อินโฟเนต
  จากบมจ.สามารถคอร์ปอเรชั่น เมื่อวันที่ 28 กันยายน 2550
  และภายหลังการเพิ่มทุนและลดทุนในปี 2550 รวมทั้ง บมจ.สามารถเทลคอม
  ได้ทำการซื้อหุ้นคืนจากผู้ถือหุ้นรายย่อยของอินโฟเนต ทำให้ ณ วันที่ 31 ธันวาคม 2551
  บมจ.สามารถเทลคอม ถือหุ้นทั้งหมดจำนวน 6,173,194 หุ้น คิดเป็นร้อยละ 99.57